Abandoibarra - Wikipedia, entziklopedia askea.

# Abandoibarra

### Wikipedia(e)tik

Abandoibarra Bilboko gunea da. Ibaizabal ibaiaren mendebaldera kokatuta dago, Abandoko barrutiaren barruan. Guztira 348.500 metro karratu dauzka. Historian zehar beti egon da industria astuna eta ontzigintzarekin loturik. Euskalduna ontziolak Abandoibarrako lurralde gehiena biltzen zuen. Horrez gain, trenbide biltegiak eta Renferen Aldirietako geltoki batek osatzen zuten gunea.

Industria krisialdiaren ostean, Abandoibarrako ia iharduera guztiak eten egin ziren. Gune asko degradatu zen. Eraberritze prozesu baten bitartez pixkanaka guneak berreskuratzen ari dira, Bilbotarrentzako parkeak eta etxebizitza berriak sortuz.

## [aldatu] Eraikinak

Gune honetako eraikin batzuk amaiturik daude gaur egun, besteak beste:

- Euskalduna Jauregia (Federico Soriano eta Dolores Palacios ark.)
- Guggenheim Bilbao Museoa (Frank Gehry ark.)
- Sheraton Hotela (Ricardo Legorreta ark.)
- Zubiarte merkatari gunea (Robert Stern ark.)
- Luis Peña Gantxegi arkitektoaren etxebizitza blokea.

Eraikitzen ari direnak:

- Deustuko Unibertsitatearen liburutegi berria (Rafael Moneo ark.)
- Vallehermoso Espainiar konpainiaren 160 etxebizitza. (Eugenio Aginaga ark.)

Eraikitzea aurrikusten direnak:

- Euskal Herriko Unibertsitatearen paraninfo berria (Alvaro Siza ark.)
- Iberdrola Dorrea (Cesar Pelli ark.)
- Cesar Portela arkitektoaren etxebizitza blokea
- Robert Krier arkitektoaren etxebizitza blokea
- Carlos Ferrater arkitektoaren bi etxebizitza bloke

## [aldatu] Arkitekto famatuak

Abandoibarrako eraberritzearen ezaugarrietako bat, eraikuntzak egiten dituzten arkitektoen jatorriak dira. Hein handi batean kanpotarrak izaten dira. Horrek kritika ugari sortu ditu Euskal Herriko Arkitektoen Elkargo Ofizialaren aldetik

Abandoibarran proiektuak dauzkaten arkitektoetako batzuk, Alvaro Siza portugaldarra, Cesar Pelli argentiniarra, Robert Stern eta Frank Gehry estatubatuarrak, eta Ricardo Legorreta mexikarrak dira besteak beste.

Dena dela, bertako arkitektoen partaidetza ere bada, hala nola, Luis Peña Gantxegi eta Eugenio Aginaga.

## [aldatu] Ikus, gainera

- Bilboren berritzea

## [aldatu] Kanpo loturak

- Bilbao Ria 2000
- Bilbao Metropoli 30

"http://eu.wikipedia.org../../../a/b/a/Abandoibarra.html"(e)tik eskuratuta

Kategoria: Bilbo

##### Views

- Artikulua
- Eztabaida
- Oraingo berrikuspena

##### Bilatu